CELEX: 62011TN0616
Language: sl
Date: 2011-11-28 00:00:00
Title: Zadeva T-616/11 P: Pritožba, ki jo je 28. novembra 2011 vložil Luigi Marcuccio zoper sklep, ki ga je 8. septembra 2011 izdalo Sodišče za uslužbence v zadevi F-69/10, Marcuccio proti Komisiji

28.1.2012   
            
            
               SL
            
            
               Uradni list Evropske unije
            
            
               C 25/65
            
         
      Pritožba, ki jo je 28. novembra 2011 vložil Luigi Marcuccio zoper sklep, ki ga je 8. septembra 2011 izdalo Sodišče za uslužbence v zadevi F-69/10, Marcuccio proti Komisiji
      (Zadeva T-616/11 P)
      (2012/C 25/124)
      Jezik postopka: italijanščina
      
         Stranki
      
      
         Pritožnik: Luigi Marcuccio (Tricase, Italija) (zastopnik: G. Cipressa, odvetnik)
      
         Druga stranka v postopku: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  
                     
                        Primarno
                     , ugodi vsem zahtevkom, podanim na prvi stopnji,
               
            
                  —
               
               
                  nasprotni stranki v postopku s pritožbo naloži plačilo stroškov, ki so pritožniku nastali v postopku na prvi stopnji;
               
            
                  —
               
               
                  
                     
                        podredno
                     , zadevo vrne v ponovno odločanje Sodišču za uslužbence, v drugačni sestavi, glede vseh obstoječih zahtevkov.
               
            
         Pritožbeni razlogi in bistvene trditve
      
      Ta pritožba je vložena zoper sklep z dne 8. septembra 2011 v zadevi F-69/10, s katerim je bila zavrnjena tožba pritožnika za razglasitev ničnosti odločbe, s katero je Komisija njegov odškodninski zahtevek za škodo, ki naj bi mu nastala zaradi posredovanja dopisa glede plačila stroškov postopka v zadevi T-18/04, Marcuccio proti Komisiji, njegovim procesnim zastopnikom v zadevi, v kateri je Splošno sodišče izdalo sodbo z dne 10. junija 2008, in s katero je bil odškodninski zahtevek zoper Komisijo zavrnjen kot očitno neutemeljen.
      V podporo svoji pritožbi pritožnik navaja dva pritožbena razloga.
      
                  1.
               
               
                  Prvi pritožbeni razlog se nanaša na absolutni neobstoj obrazložitve „sklepov glede odškodninskega zahtevka“ (točki 21 in 42 izpodbijanega sklepa), tudi očitno nodločnost, paradoksnost, neobstoj pojasnila ter izkrivljanje in zlorabo dejstev, nepravilno, zmotno in neprimerno razlago in uporabo pravil glede nastanka in nepogodbene odgovornosti institucij Evropske unije ter obveznosti obrazložitve, ki velja za sodnike Evropske unije, pojma analogije in pojma nezakonitega ravnanja institucije Evropske unije.
               
            
                  2.
               
               
                  Drugi pritožbeni razlog se nanaša na nezakonitost navedb Sodišča za uslužbence „glede stroškov postopka“ (točki 28 in 29 izpodbijanega sklepa).